کتھیر (اداکار)

کتھیر ایک بھارتی فلم اداکار ہیں، جو تمل فلموں میں نظر آتے ہیں۔ آپ کو اپنے فنی سفر کی پہلی کامیابی فلم مدھا یانئی کوٹم (2013ء) میں مرکزی کردار نبھاتے ہوئے ملی، اس کے علاوہ آپ نے کرومی (2015ء)، وکرم ویدھا (2017ء)، پری یروم پیرومل (2018ء) اور سگئی (2019ء) جیسی فلموں میں کام کی وجہ سے شہرت ملی۔

فلمی سفر 
کتھیر نے اپنے فلمی سفر کا آغاز وکرم سوکومان کی فلم مدھا یانئی کوٹم (2013ء) کے ذریعے کیا، اس فلم کو مشہور موسیقی کمپوزر جی وی پرکاش کمار نے پروڈیوس کیا۔ فلم نے کافی مثبت تجزیے حاصل کیے اور کتھیر کو فلم میں بطور گاؤں کے ایک نوجوان اداکاری کرنے پر بہت سہرایا گیا۔ دی ہندو نے کتھیر کے بارے میں لکھا کہ "کتھیر نے اچھا کرنے کی پوری کوشش کی"، جب کہ ویب سائٹ سائیفی ڈاٹ کام (Sify.com) نے لکھا کہ "کتھیر نے اپنے پہلی فلم میں اچھا کام کیا"۔ کتھیر نے فلم کرومی (2015ء) میں اپنی اداکاری کے لیے کافی شہرت حاصل کی، اس فلم کے ہدایت کار انو چرن تھے۔ اس فلم کو ایم منی کندن نے لکھا تھا۔

2017ء میں، آپ ایکشن تھرلر فلم انوڈو ولایڈو میں اداکار بھرت کے ساتھ نظر آئے۔ اسی سال آپ نے فلم وکرم ویدھا میں آر مادھون اور وجے سیتوپتی کے ساتھ کام کیا۔ 2018ء میں پا۔ رنجیتھ کی پروڈیوس کردہ پری یروم پیرومل میں نظر آئے۔ 2019 میں، آپ نے فلم سگئی میں کام کیا۔ اسی سال آپ فلم ستھرو میں بھی نظر آئے۔ 2019ء میں، آپ نے اٹلی کمار کی ہدایت میں بننے والی وجے کی فلم بیگل میں کام کیا۔

فلمو گرافی

حوالہ جات

بیرونی روابط 
 

اکیسویں صدی کے بھارتی مرد اداکار
بقید حیات شخصیات
تمل سنیما کے مرد اداکار
تمل ناڈو کے مرد اداکار
1992ء کی پیدائشیں